CELEX: 62022TN0103
Language: fi
Date: 2022-02-22 00:00:00
Title: Asia T-103/22: Kanne 22.2.2022 – ON v. komissio

10.5.2022   
            
            
               FI
            
            
               Euroopan unionin virallinen lehti
            
            
               C 191/29
            
         
      Kanne 22.2.2022 – ON v. komissio
      (Asia T-103/22)
      (2022/C 191/38)
      Oikeudenkäyntikieli: tšekki
      
         Asianosaiset
      
      
         Kantaja: ON (edustaja: asianajaja D. Mimrová)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan parlamentin ja neuvoston asetuksen (EU) 2021/953 liitteen muuttamisesta siltä osin kuin on kyse sellaisten EU:n digitaalisen koronatodistuksen muodossa annettujen rokotustodistusten hyväksyntäajasta, joista käy ilmi perusrokotussarjan loppuun saattaminen, 21.12.2021 annetun komission delegoidun asetuksen (EU) 2021/2288 (1), koska sillä loukataan yhdenvertaisen kohtelun periaatetta, syrjintäkiellon periaatetta ja suhteellisuusperiaatetta
               
            
                  —
               
               
                  kumoamaan asetuksen 2021/2288, koska siltä puuttuu SEUT 168 artiklan mukainen oikeusperusta – siltä osin kuin on kyse kansanterveyden suojelusta tai pikemmin unionin reaktiosta rajat ylittäviin terveysuhkiin COVID-19-pandemian yhteydessä
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäisen kanneperusteen mukaan komissio on loukannut yhteisön oikeuden yleisiä periaatteita, ja se on loukannut asetuksen 2021/2288 antamisella seuraavia periaatteita:
                  
                              —
                           
                           
                              yhdenvertaisen kohtelun periaatetta ja syrjintäkiellon periaatetta, kun se on rajoittanut digitaalisen todistuksen voimassaoloajan 270 päivään siitä päivästä alkaen, jona perusrokotussarja on saatettu loppuun, tavoitteena helpottaa voimassa olevan digitaalisen todistuksen haltijoiden (eli henkilöiden, joille on annettu tehosterokotus ja joilla pitäisi olla vahvempi immuniteetti virusvarianttia omikron vastaan) vapaata liikkuvuutta, jolloin samanaikaisesti määrittelemätön määrä henkilöitä, jotka määriteltiin ikänsä, ammattinsa, elintapansa tai muiden kriteerien mukaisesti, jätettiin riitautetun oikeustoimen soveltamisalan ulkopuolelle (riippumatta siitä, onko heitä rokotettu tai onko heitä lainkaan rokotettu); komissio on tällä tavoin syrjinyt suurta henkilöryhmää, joka on saanut perusrokotussarjan ja sairastunut covidiin, vaikka tieteellisen tiedon mukaan tällaiset henkilöt, joilla on niin sanottu hybridi-immuniteetti, uhkaavat samalla tavalla tai vähemmän yhteiskuntaa infektion tartuttamisen sekä terveydenhoitojärjestelmän kuormittumisen osalta kuin henkilöt, joiden digitaalinen todistus säilyy toistaiseksi voimassa tai jotka ovat muulla tavoin riitautetun oikeustoimen soveltamisalan ulkopuolella ja jotka eivät ole ”de iure” tartuttavia;
                           
                        
                              —
                           
                           
                              suhteellisuusperiaatetta, koska se ei ole ilmoittanut laadullisiin ja mahdollisuuksien mukaan määrällisiin tietoihin nojautuvia perusteita, eli se on laiminlyönyt käytettävissä olleiden niitä henkilöryhmiä koskevien tieteellisten tietojen arvioinnin, jotka voivat aiheuttaa muille henkilöille covid-tartunnan uhan. Lisäksi se ei ole perustellut riittävästi sitä, miksi nimenomaan toteutettu toimenpide, jolla covid-todistuksen voimassaolo rajoitettiin enintään 270 päivään – perusrokotussarjan viimeisen annoksen saamisesta alkaen –, oli parhaiten sopiva unionin tavoitteen saavuttamiseksi covid-19-pandemiaan ja virusmutaatioon SARS-CoV-2 reagoinnissa, koska se tukee tällä toimenpiteellä rokotettujen, jotka ovat saaneet niin sanotun tehosterokotteen, kasvua väestössä tutkimatta muita kyseeseen tulevia vaihtoehtoja (riittävän perustellusti).
                           
                        
            
                  2)
               
               
                  Toisen kanneperusten mukaan komissio on asetuksen 2021/2288 antamisella ylittänyt sille asetuksen (EU) 2021/953 (2) 5 artiklan 2 kohdassa annetut toimivaltuudet, koska se tietokentän ”tilastollisen” muutoksen sijaan reaktiona SARS-CoV-2 viruksen kehitykseen ja epidemiologiseen tilanteeseen rajoitti digitaalisen todistuksen voimassaoloa ja tässä yhteydessä de facto määritti unionin covid-19-pandemiaa koskevan reaktion laajuuden rajat ylittäväksi terveysuhaksi, ilman että riidanalaista oikeustoimea olisi tuettu Euroopan unionin toiminnasta tehdyn sopimuksen 168 artiklassa (joka koskee kansanterveyden suojelua) määrättyyn asianmukaiseen oikeusperustaan.
               
            
         (1)  EUVL 2021, L 458, s. 459.
      
         (2)  Kehyksestä covid-19-tautiin liittyvien yhteentoimivien rokotusta, testausta ja taudista parantumista koskevien todistusten (EU:n digitaalinen koronatodistus) myöntämiseksi, todentamiseksi ja hyväksymiseksi helpottamaan henkilöiden vapaata liikkuvuutta covid-19-pandemian aikana 14.6.2021 annettu Euroopan parlamentin ja neuvoston asetus (EU) 2021/953 (EUVL 2021, L 211, s. 1).